CELEX: 62008CA0089
Language: fi
Date: 2009-12-02 00:00:00
Title: Asia C-89/08 P: Unionin tuomioistuimen tuomio (suuri jaosto) 2.12.2009 — Euroopan komissio v. Irlanti, Ranskan tasavalta, Italian tasavalta, Eurallumina SpA ja Aughinish Alumina Ltd (Muutoksenhaku — Valtiontuki — Kivennäisöljyjen vapauttaminen valmisteverosta — Asetus (EY) N:o 659/1999 — 1 artiklan b alakohdan v alakohta — Perustelujen puuttuminen — Tuomioistuimen velvollisuudet — Oikeusjärjestyksen perusteisiin kuuluva peruste, jonka yhteisöjen tuomioistuimet ottavat huomioon omasta aloitteestaan — Kontradiktorisen periaatteen loukkaaminen — Perusteluvelvollisuuden laajuus)

30.1.2010   
            
            
               FI
            
            
               Euroopan unionin virallinen lehti
            
            
               C 24/6
            
         Unionin tuomioistuimen tuomio (suuri jaosto) 2.12.2009 — Euroopan komissio v. Irlanti, Ranskan tasavalta, Italian tasavalta, Eurallumina SpA ja Aughinish Alumina Ltd
   (Asia C-89/08 P) (1)
   
   (Muutoksenhaku - Valtiontuki - Kivennäisöljyjen vapauttaminen valmisteverosta - Asetus (EY) N:o 659/1999 - 1 artiklan b alakohdan v alakohta - Perustelujen puuttuminen - Tuomioistuimen velvollisuudet - Oikeusjärjestyksen perusteisiin kuuluva peruste, jonka yhteisöjen tuomioistuimet ottavat huomioon omasta aloitteestaan - Kontradiktorisen periaatteen loukkaaminen - Perusteluvelvollisuuden laajuus)
   2010/C 24/08
   Oikeudenkäyntikieli: ranska, englanti ja italia
   
      Asianosaiset
   
   
      Valittaja: Euroopan komissio (asiamiehet: V. Di Bucci ja N. Khan)
   
      Muut osapuolet: Irlanti (asiamies: D. O’Hagan avustajanaan P. McGarry, BL), Ranskan tasavalta (asiamiehet: G. de Bergues ja A. L. Vendrolini), Italian tasavalta (asiamies: R. Adam, avustajanaan avvocato dello Stato G. Aiello), Eurallumina SpA (edustaja: solicitor R. Denton) ja Aughinish Alumina Ltd (edustajat: solicitor J. Handoll ja solicitor C. Waterson)
   
      Oikeudenkäynnin kohde
   
   Valitus yhteisöjen ensimmäisen oikeusasteen tuomioistuimen (laajennettu toinen jaosto) yhdistetyissä asioissa T-50/06, T-56/06, T-60/06, T-62/06 ja T-69/06, Irlanti ym. v. komissio, 12.12.2007 antamasta tuomiosta, jolla kyseinen tuomioistuin kumosi Gardannen alueella, Shannonin alueella ja Sardiniassa alumiinioksidin valmistuksessa polttoaineena käytettävien kivennäisöljyjen vapauttamisesta valmisteverosta, jonka Ranska, Irlanti ja Italia ovat panneet täytäntöön, 7.12.2005 tehdyn komission päätöksen 2006/323/EY (EUVL 2006, L 119, s. 12) — Voimassa olevan tuen ja uuden tuen käsitteet — Objektiiviset käsitteet — Perustelujen puuttuminen — Oikeusjärjestyksen perusteisiin kuuluva peruste, joka yhteisöjen tuomioistuinten on otettava huomioon omasta aloitteestaan — Määräämisperiaatteen sekä kontradiktorisuutta ja puolustautumisoikeuksien kunnioittamista koskevien yleisten periaatteiden loukkaaminen
   
      Tuomiolauselma
   
   
               1)
            
            
               Euroopan yhteisöjen ensimmäisen oikeusasteen tuomioistuimen yhdistetyissä asioissa T-50/06, T-56/06, T-60/06, T-62/06 ja T-69/06, Irlanti ym. vastaan komissio, 12.12.2007 antama tuomio kumotaan siltä osin kuin siinä
               
                           —
                        
                        
                           kumotaan Gardannen alueella, Shannonin alueella ja Sardiniassa alumiinioksidin valmistuksessa polttoaineena käytettävien kivennäisöljyjen vapauttamisesta valmisteverosta, jonka Ranska, Irlanti ja Italia ovat panneet täytäntöön, 7.12.2005 tehty komission päätös 2006/232/EY sillä perusteella, että Euroopan yhteisöjen komissio on kyseisessä päätöksessä laiminlyönyt velvollisuutensa perustella [EY 88] artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 1 artiklan b alakohdan v alakohdan soveltamatta jättäminen esillä olevassa asiassa, ja
                        
                     
                           —
                        
                        
                           todetaan, että Euroopan komissio vastaa omista oikeudenkäyntikuluistaan, ja se velvoitetaan korvaamaan kantajille aiheutuneet oikeudenkäyntikulut välitoimimenettelystä asiassa T-69/06 R aiheutuneet oikeudenkäyntikulut mukaan lukien.
                        
                     
         
               2)
            
            
               Yhdistetyt asiat T-50/06, T-56/06, T-60/06, T-62/06 ja T-69/06 palautetaan Euroopan unionin yleiseen tuomioistuimeen.
            
         
               3)
            
            
               Oikeudenkäyntikuluista päätetään myöhemmin.
            
         
      (1)  EUVL C 116, 9.5.2008.